Norske aksjefond taper på bortebane
Norske aksjefond gjør det best med norske aksjer. Når de sender nordmenns sparepenger til utlandet, går det dårlig. Nærhet til markedene ser ut til å bety mye for aktive forvaltere av norske aksjefond. Forvalterne er mye flinkere i aksjer fra Norge enn i utenlandske aksjer.  Aftenposten skrev 13. februar om 56 utvalgte, aktivt forvaltede aksjefond som er mye brukt av nordmenn. Et stort flertall gjorde det dårlig i forhold til gjennomsnittet i fjor (se faktaboks). Samtidig er det stor forskjell mellom fond som investerer i aksjer i Norge og fond som investerer folks sparepenger i aksjer i utlandet. Omtrent halvparten av de aktivt forvaltede fondene kan plassers i én av disse to gruppene. Tallene viser for 2023: – Det ser ut som norske aktive forvaltere gjør det bedre i norske aksjer enn i utenlandske aksjer, sier investeringsdirektør Robert Næss i Nordea Kapitalforvaltning. Forskjell over tid Innen aksjefond er det langsiktig avkastning som teller. Tabellen viser fire tidshorisonter i tillegg til fjoråret. Også over tid er det store forskjeller mellom hjemmebane og bortebane. Over de siste ti årene viser tallene: Tallene er omtrent de samme over de siste 15 årene. Forbrukerrådets råd om norsk Fagdirektør Jorge Jensen i Forbrukerrådet er klar i sitt råd til dem som velger aktivt forvaltede fond. – Hvis du først har gjort dette valget, er sjansen for ekstra avkastning høyere ved å velge et aktivt forvaltet fond som investerer i Norge, enn ved å velge dem som investerer i utlandet, sier han. I 2018 la Forbrukerrådet frem en rapport som studerte avkastningen i norske fond i de ti årene 2008–2017. Den viste at fondene som investerte globalt, i Norden eller i Europa, ikke klarte å slå gjennomsnittet i sine markeder. De lå til dels langt bak.  De aktive aksjefondene som investerte i Norge, klarte derimot i gjennomsnitt å slå den brede avkastningen med god margin i markedene de investerte. Tettere på Norge Investeringsdirektør Alexander Miller i Odin-fondene har sett at norske forvaltere gjør det bedre i norske aksjer enn i utenlandske. – Generelt kan kanskje dette skyldes at norske forvaltere er tettere på det lille norske markedet. Det er færre selskaper å forholde seg til. Derfor er det lettere for forvalterne å ha kunnskap om de store selskapene på Oslo Børs, sier han. I norske aksjer er norske aksjefond store fisker i en liten dam. I utlandet er de små fisker i stor dam. – Det kan godt tenkes det også er tøffere konkurranse mellom forvalterne også i det globale aksjemarkedet. Det er veldig mange aktører på store børser der ute, sier Miller. USA ikke som Norge Norske aktive forvalteres suksess på hjemmebane kan skille dem fra forvaltere i andre land. – En studie fra USA tyder på at aktive forvaltere der heller gjør det litt dårligere i amerikanske aksjer enn i globale investeringer, sier Næss i Nordea. Det amerikanske aksjemarkedet er verdens største. Volumet er størst, forvalterne flest og konkurransen hardest. – Derfor kan det være særlig vanskelig å gjøre det bedre enn gjennomsnittet der, sier han.
Norske aktivt forvaltede aksjefond gjorde det bedre i norske aksjer enn i utenlandske aksje i fjor. Det samme gjelder over lange tidshorisonter. En rapport fra Forbrukerrådet konkluderere med at de altive fondene over årene 2008–2017 leverte avkastning over gjennomsnittet i Norge, men ikke i utlandet. Investeringsdirektør Alexander Miller i Odin-fondene tror det kan skyldes nærhet til det norske markedet.  Det er færre selskaper å forholde seg til i Norge.